যুবতী নির্দিষ্ট কাউকে খুঁজছিল। ভিড়ের মধ্যে খুঁজে ফিরছিল তার কাক্সিক্ষত জনকে। এতক্ষণ খোঁজার পরও তাকে না পাওয়ায় যুবতীর চেহারায় উৎকণ্ঠা দেখা দিল। সে তার হাঁটার গতি বাড়িয়ে দিল আর মাঠের চারদিকে চক্কর দিতে লাগলো। এক যুবক জটলার মধ্যে বসে বসে খেলা দেখছিল, হঠাৎ তার চোখ পড়লো মেয়েটির ওপর। যুবক উঠে দাঁড়াল এবং কাউকে কিছু বুঝতে না দিয়ে বেরিয়ে এলো জটলা থেকে। সে মেয়েটির কাছে গেল এবং নিচুস্বরে ডাকলো, জারিয়া! যুবতী চমকে পেছনে তাকিয়ে যুবককে দেখতে পেল। সে হাঁটার গতি কমিয়ে দিল এবং ছেলেটিকে আরো কাছে আসতে দিল। ছেলেটিকে দেখেই মেয়েটির উৎকণ্ঠা দূর হয়ে গিয়েছিল। ছেলেটিকে সে বললো, চলো, কথা আছে। এখানে বলা যাবে না। যেখানে আমরা উট বকরি চরাই সেখানে চলে এসো।